มีเพศสัมพันธ์ครั้งแรกวันที่ 8 กุมภาพันธ์ที่ผ่านมาค่ะ ใส่ถุงยาง+หลั่งนอก เช็คแล้วว่าไม่มีถุงรั่วค่ะ แล้วด้วยความที่ไม่มั่นใจมากนักก็กินยาคุมฉุกเฉินไปค่ะ ภายใน 48 ชั่วโมง เป็นแบบเม็ดเดียวอะค่ะ หลังจากนั้นวันที่ 16-22 กุมภาพันธ์ ประจำเดือนมาค่ะ แล้วก็ไม่ได้มีเพศสัมพันธ์อีกค่ะ อย่างงี้มีโอกาสท้องมั้ยคะ กังวลมากเลยค่ะ พอดีว่ามีอากาศท้องอืด กรดในกระเพาะเยอะด้วยค่ะ แล้วก็ท้องข้างซ้ายใหญ่กว่าข้างขวาอีกอะค่ะ เลยกังวล
สวัสดีค่ะ หากได้ใส่ถุงยางที่ไม่ขาด ไม่รั่วแล้ว โอกาสตั้งครรภ์ก็มีน้อยมากๆน้อยกว่า 2% ค่ะ และหากหลังจากนั้นก็ได้รับประทานยาคุมฉุกเฉินอย่างถูกต้องภายใน 72 ชั่วโมงร่วมด้วย โอกาสตั้งครรภ์ก็จะยิ่งน้อยลงไปหลังการใช้ยาคุมฉุกเฉินอาจมีเลือดออกผิดปกติ หรือมีประจำเดือนมาคลาดเคลื่อนได้ค่ะ ซึ่งถ้าประจำเดือนมาแล้วหลังใช้ยาคุมฉุกเฉิน เป็นประจำเดือนที่มาตรงรอบเดือน ก็แสดงว่าน่าจะไม่ได้มีการตั้งครรภ์สามารถยืนยันด้วยชุดตรวจการตั้งครรภ์ทางปัสสาวะ ให้ผลบวกได้ 10-14 วันหลังปฏิสนธิ ส่วนเื่องอาการท้องอืดนั้นมีสาเหตุอื่นๆที่เป็นไปได้เช่น มีลมหรือน้ำในทางเดินอาหารมาก การขยับร่างกายน้อย กินอาหารมื้อใหญ่เกินไป โรคกระเพาะอาหารอักเสบเป็นต้น แนะนำพบแพทย์เพื่อหาสาเหตุต่อไป หากยังมีอาการต่อเนื่อง